
Grozījumi Latvijas Republikas Zemessardzes likumā
Izdarīt Latvijas Republikas Zemessardzes likumā (Latvijas Vēstnesis, 2010, 82., 205. nr.; 2012, 189., 203. nr.; 2014, 108. nr.; 2016, 223. nr.; 2017, 132. nr.; 2019, 57., 225. nr.; 2020, 29., 223. nr.; 2021, 37., 97., 193. nr.; 2022, 187., 204. nr.; 2023, 190. nr.) šādus grozījumus:
1. 3. pantā:
papildināt 10. punktu pēc vārda "īstenošanā" ar vārdiem "un Pulkveža Oskara Kalpaka profesionālajai vidusskolai izglītības programmas īstenošanā";
papildināt pantu ar 11. punktu šādā redakcijā:
"11) piedalās valsts aizsardzības dienesta karavīru apmācīšanā."
2. Izslēgt 4.1 panta pirmās daļas 14. punktu.
3. 13. pantā:
papildināt pirmo daļu ar 4. punktu šādā redakcijā:
"4) militārajiem darbiniekiem.";
papildināt otro daļu aiz vārdiem "civilo darbinieku" ar vārdiem "un militāro darbinieku".
4. Izteikt 17.1 panta ceturtās daļas otro teikumu šādā redakcijā:
"Uz zemessargu attiecas karavīram noteiktās tiesības uz grūtniecības un dzemdību atvaļinājumu, atvaļinājumu bērna kopšanai un atvaļinājumu bērna tēvam, mācību atvaļinājumu un pabalstu sakarā ar ģimenes locekļa vai apgādājamā nāvi."
5. Papildināt 29. panta piekto daļu aiz vārdiem "savienot ar dienestu Zemessardzē" ar vārdiem un skaitli "vai pilda 11 mēnešus garu valsts aizsardzības militāro dienestu".
6. Izteikt 35. panta otro daļu šādā redakcijā:
"(2) Kad zemessargs pilda šā likuma 31. panta pirmajā daļā minētos amata pienākumus, uz viņu attiecas karavīram noteiktās tiesības uz grūtniecības un dzemdību atvaļinājumu, atvaļinājumu bērna kopšanai un atvaļinājumu bērna tēvam, mācību atvaļinājumu un pabalstu sakarā ar ģimenes locekļa vai apgādājamā nāvi."
7. Papildināt 37. panta trešo daļu pēc vārda "centrā" ar vārdiem "un Pulkveža Oskara Kalpaka profesionālajā vidusskolā".

